EL Επίσημη Εφημερίδα της Ευρωπαϊκής Ένωσης C 60/7

Ανακοίνωση της κυβέρνησης του Ηνωμένου Βασιλείου σχετικά με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων

(2005/C 60/08)

(Κείμενο που παρουσιάζει ενδιαφέρον για τον ΕΟΧ)

ΠΡΟΚΗΡΥΞΗ ΑΠΟ ΤΟ ΗΝΩΜΕΝΟ ΒΑΣΙΛΕΙΟ ΤΟΥ 23ου ΓΥΡΟΥ ΧΟΡΗΓΗΣΗΣ ΑΔΕΙΩΝ ΓΙΑ ΠΕΤΡΕΛΑΙΟ ΚΑΙ ΦΥΣΙΚΟ ΑΕΡΙΟ ΣΕ ΘΑΛΑΣΣΙΕΣ ΠΕΡΙΟΧΕΣ

ΥΠΟΥΡΓΕΙΟ ΕΜΠΟΡΙΟΥ ΚΑΙ ΒΙΟΜΗΧΑΝΙΑΣ

ΚΑΝΟΝΙΣΜΟΙ ΠΕΡΙ (ΠΑΡΑΓΩΓΗΣ) ΠΕΤΡΕΛΑΙΟΥ (ΣΕ ΘΑΛΑΣΣΙΕΣ ΠΕΡΙΟΧΕΣ) 1988

ΘΑΛΑΣΣΙΕΣ ΠΕΡΙΟΧΕΣ

1. Η Υπουργός Εμπορίου και Βιομηχανίας καλεί τους ενδιαφερομένους, σύμφωνα με τις διατάξεις των κανονισμών περί (παραγωγής) πετρελαίου (σε θαλάσσιες περιοχές) του 1988 (Petroleum (Production) (Seaward Areas) Regulations 1988 — S.I. 1988 αριθ. 1213), όπως τροποποιήθηκαν (εφεξής «οι κανονισμοί του 1988») και των κανονισμών της οδηγίας αδειών υδρογονανθράκων του 1995 (Hydrocarbons Licensing Directive Regulations 1995 — S.I. 1995 αριθ. 1434), να υποβάλουν αιτήσεις για τη χορήγηση αδειών παραγωγής πετρελαίου σε θαλάσσιες περιοχές (εφεξής «άδειες παραδοσιακού τύπου»), αναπτυξιακών αδειών (promote licences) παραγωγής πετρελαίου σε θαλάσσιες περιοχές (εφεξής «αναπτυξιακές άδειες») και αδειών παραγωγής πετρελαίου σε συνοριακές θαλάσσιες περιοχές (εφεξής «συνοριακές άδειες»). Ειδικότερα, η Υπουργός καλεί να υποβληθούν αιτήσεις για «συνοριακές» και «παραδοσιακού τύπου» άδειες παραγωγής στις περιοχές SEA 2, SEA 3 και SEA 5. Λεπτομέρειες για αυτούς τους τύπους αδειών παρέχονται στον δικτυακό τόπο Oil & Gas του DTI (Υπουργείο Εμπορίου και Βιομηχανίας): http://www.og.dti.gov.uk/upstream/licensing/lictypevar.htm.

2. Η παρούσα πρόσκληση αφορά τα τμήματα και τα μέρη των τμημάτων τα οποία δεν υπόκεινται σε υφιστάμενη άδεια παραγωγής πετρελαίου την ημερομηνία δημοσίευσης της παρούσας ανακοίνωσης, στις περιοχές οι οποίες αποτυπώνονται στους χάρτες που έχουν κατατεθεί στο Υπουργείο Εμπορίου και Βιομηχανίας, όπου μπορούν να εξετασθούν μετά από συνεννόηση (βλ. παρακάτω λεπτομέρειες για επικοινωνία), μεταξύ 9:15 π.μ. και 4:45 μ.μ., Δευτέρα έως και Παρασκευή, μέχρι τις 8 Ιουνίου 2005. Οι χάρτες και κατάλογος των τμημάτων και μερών τμημάτων που αφορά η εν λόγω προσφορά, καθώς και οι θαλάσσιες περιοχές SEA στις οποίες υπάγονται, παρέχονται επίσης στον δικτυακό τόπο Oil & Gas του DTI (Υπουργείου Εμπορίου και Βιομηχανίας): www.og.dti.gov.uk. Πρόκειται για τον 23ο γύρο χορήγησης αδειών για την υφαλοκρηπίδα του Ηνωμένου Βασιλείου (UKCS).

3. Στις άδειες που εκδίδονται σύμφωνα με την παρούσα πρόσκληση θα περιλαμβάνονται ρήτρες οι οποίες ουσιαστικά βασίζονται στις πρότυπες ρήτρες (Model Clauses) που αναφέρονται στα συμπληρώματα 2 και 5 των κανονισμών περί αδειών πετρελαίου (εξερεύνηση και παραγωγή) (σε θαλάσσιες και χερσαίες περιοχές) του 2004 (SI 2004/352).

4. Έχει διενεργηθεί Στρατηγική Εκτίμηση Περιβαλλοντικών Επιπτώσεων (SEA) της περιοχής που σημειώνεται ως SEA 5 και τα πορίσματα της εκτίμησης βρίσκονται στον κατωτέρω δικτυακό τόπο (προγενέστερες SEA για τις περιοχές SEA 1 — SEA 4 υπάρχουν στον ίδιο δικτυακό τόπο): http://www.offshore-sea.org.uk/sea/index.php

ΑΙΤΗΣΗΕΙΣ ΓΙΑ ΑΔΕΙΕΣ

5. Οι αιτούντες πρέπει να ανατρέξουν στον δικτυακό τόπο Oil & Gas του DTI (www.og.dti.gov.uk) για οδηγίες σχετικά με τις διαδικασίες και τα τέλη υποβολής αιτήσεων για τον εν λόγω 23ο γύρο χορήγησης αδειών για πετρέλαιο και φυσικό αέριο.

6. Όλες οι αιτήσεις πρέπει να υποβληθούν στο Υπουργείο Εμπορίου και Βιομηχανίας, σύμφωνα με τις διαδικασίες αυτές, μέχρι την 1:00 μ.μ. της 9ης Ιουνίου 2005.

7. Οι αιτήσεις θα κριθούν με βάση τα κριτήρια που εφαρμόσθηκαν κατά τον προηγούμενο γύρο χορήγησης αδειών από το ΗΒ για πετρέλαιο και φυσικό αέριο σε θαλάσσιες περιοχές, τα οποία δημοσιεύθηκαν στην Επίσημη Εφημερίδα της Ευρωπαϊκής Ένωσης (2004/C 56/03) της 4.3.2004, παράγραφοι 9, 11, και 13.

8. Μετά από εξέταση όλων των αιτήσεων, η Υπουργός ειδοποιεί όλους τους αιτούντες εγγράφως σχετικά με την απόφασή της. Οι αιτούντες θα ειδοποιηθούν το συντομότερο δυνατόν σχετικά με τις αποφάσεις που λήφθηκαν, το αργότερο εντός ενός έτους μετά την ημερομηνία υποβολής της αίτησης.

ΠΛΗΡΩΜΕΣ ΤΟΥ ΤΙΜΗΜΑΤΟΣ ΤΩΝ ΑΔΕΙΩΝ

9. Οι άδειες οι οποίες χορηγούνται συνεπεία της παρούσας πρόσκλησης συνεπάγονται καταβολή τιμήματος, σύμφωνα με τις διατάξεις οι οποίες παρατίθενται στις πρότυπες ρήτρες και στα συμπληρώματα της άδειας. Οι πληρωμές αυτές καθορίζονται στις οδηγίες που παρέχονται στον δικτυακό τόπο Oil & Gas του DTI.

ΕΜΠΙΣΤΕΥΤΙΚΟΤΗΤΑ

10. Στοιχεία που παρέχονται προς υποστήριξη αιτήσεων θα αντιμετωπίζονται με εμπιστευτικότητα και ως εμπορικώς ευαίσθητες πληροφορίες.

11. Επισημαίνεται ότι, έπειτα από διαβουλεύσεις με εκπροσώπους του κλάδου, το Υπουργείο Εμπορίου και Βιομηχανίας προτίθεται να δημοσιεύσει τη συνολική βαθμολογία που θα απονεμηθεί σε κάθε αιτούντα.

ΕΞΑΙΡΕΣΕΙΣ

12. Οι όροι, οι διατάξεις, οι πληρωμές και άλλες λεπτομέρειες σχετικές με κάθε άδεια καθορίζονται κατά κανόνα όπως ορίζεται ανωτέρω, αλλά η Υπουργός επιφυλάσσεται του δικαιώματος να προβεί σε τροποποιήσεις σε ορισμένες περιπτώσεις ώστε να ανταποκρίνονται σε ιδιαίτερες περιστάσεις (π.χ. άδειες οι οποίες καλύπτουν παροπλισμένες εκτάσεις).

ΔΙΕΥΘΥΝΣΕΙΣ ΕΠΙΚΟΙΝΩΝΙΑΣ

13. Διοικητική υπηρεσία αδειών:

Licensing, Exploration and Development Branch, Department of Trade and Industry, 1 Victoria Street, London SW1H 0ET (tel: +(0)20 7215 5032, fax: +(0)20 7215 5070).

14. Δικτυακός τόπος Διοικητικής Μονάδας Ανάπτυξης Ενεργειακών Πόρων (Energy Resources Development Unit, ERDU) website:

www.og.dti.gov.uk